text: [{"text_idx": "#000001", "text": "Gevur m\u00f8guleika fyri at ukrainski kornu\u0301tflutningurin kann takast uppaftur"}, {"text_idx": "#000002", "text": "Slanguoyggin er kanska mest kend fyri hetta ukrainska fri\u0301merki\u00f0, har ein ukreinskur herma\u00f0ur r\u00e6ttir millumfingurin mo\u0301ti einum russiskum herskipi (Mynd: wikipedia)"}, {"text_idx": "#000003", "text": "Russisku herdeildirnar a\u0301 sokalla\u00f0u Slanguoynni i\u0301 Svartahavi, eru farnir av oynni. Hetta ver\u00f0ur va\u0301tta\u00f0 av b\u00e6\u00f0i Ukraina og Russlandi i\u0301 dag."}, {"text_idx": "#000004", "text": "Samb\u00e6rt Moskva er afturt\u00f8kan eitt pro\u0301gv um go\u0301\u00f0an vilja og eitt pro\u0301gv fyri, at Russland \u201cikki stendur i\u0301 vegin fyri royndunum hja\u0301 ST at skipa fyri eini humaniterari geil at skipa landbu\u0301na\u00f0arv\u00f8rur u\u0301t u\u0301r Ukraina\u201d, sigur russiska verjuma\u0301lara\u0301\u00f0i\u00f0 samb\u00e6rt BBC."}, {"text_idx": "#000005", "text": "Fleiri millio\u0301nir tons av korni hava seinastu ma\u0301na\u00f0irnar veri\u00f0 innistongd i\u0301 Ukraina orsaka av russiska stongslinum av Svartahavinum. Stongsulin av umfatandi ukrainska kornu\u0301tflutninginum hevur f\u00f8rt til vaksandi matv\u00f8rupri\u0301sir og eina heimsumfatandi matv\u00f8rukreppu."}, {"text_idx": "#000006", "text": "Ukraina og fleiri onnur vestanlond og felagsskapir hava skuldsett Russland fyri at vera ors\u00f8k til kreppuna \u2013 ein a\u0301byrgd, sum Russland ikki hevur vilja\u00f0 tiki\u00f0 a\u0301 seg."}, {"text_idx": "#000007", "text": "Russland herto\u0301k Slanguoynna ta\u0301 kri\u0301ggi\u00f0 byrja\u00f0i, og Ukraina hevur hesa seinastu ti\u0301\u00f0ina gj\u00f8rt royndir at taka oynna aftur. Oyggin hevur ikki bert ty\u0301dning fyri matv\u00f8ruveitingina, men eisini fyri at hava eftirlit a\u0301 landi, vatni og luft i\u0301 Svartahavinum i\u0301 sunnara parti av Ukraina, skrivar dr.dk."}, {"text_idx": "#000008", "text": "Li\u0301tla slanguoyggin liggur u\u0301t fyri strondina sunnarlaga i\u0301 Ukraina, har sum pi\u0301lurin vi\u0301sir (Mynd: googlemaps)"}, {"text_idx": "#000014", "text": "Torger\u00f0 Jallgri\u0301msdo\u0301ttir er ny\u0301ggjur deildarlei\u00f0ari"}]